JY LEES NOU Basiese pizzadeeg
Tuis / Wenresepte / Pasta
650 g (1 160 ml; 4 2/3 k) bruismeel
220 ml (2/3 k) natuurlike jogurt
Plaas al die bestanddele behalwe die semolina in die bak van 'n elektriese menger. Gebruik die deeghaak en meng sowat 5 minute tot 'n sagte deeg gevorm het. Verhoog die spoed stadig met tussenposes van 'n minuut terwyl jy meng.
Per hand Plaas die droë bestanddele in 'n hopie op 'n houtbord, maak 'n holte in die middel en gooi die jogurt in die holte. Meng die droë bestanddele ligweg met die jogurt tot goed gemeng. Knie tot die deeg glad en elasties is en nie meer aan jou hande vassit nie. Bedek die bak met kleefplastiek en laat sowat 'n uur lank op 'n warm plek rus.
Voorverhit die oond so warm as wat die oond kan – 270°C. Skakel ook die roosterelement aan. Gebruik 'n dik marmerblad, minstens 2 cm dik (enigiets dunner sal kraak in die oond), en bak die pizzakors in die voorverhitte oond vir sowat 7 minute tot die bokant gedeeltelik goudbruin van kleur is. Draai die basis om en bak 'n verdere 2-3 minute tot goudbruin. Die pizzabasis moet nog effe sag in die middel maar meer bros rondom die kante wees.
Verwyder die pizzakors (asook die marmerblad) uit die oond, plaas dit op 'n houtplank en smeer met 'n dun lagie tamatiepuree (verkieslik Italiaans). Rangskik enige van die bolae bo-op.Die pizzabasisse word vooraf gebak en dan met interessante bolae versier. Die pizzas word nie weer gebak nadat die bolae opgesit is nie.